Hrvatski sabor
20051115

Kolegice i kolege, sada bih predložio da zastanemo sa ovom raspravom i da izglasamo Odluku o osnivanju Odbora za nagradu za promicanje prava djeteta, jer taj Odbor bi trebao vrlo brzo se sastati i poduzeti potrebne aktivnosti za dodjelu te nagrade. Dobro. Budući da je to koncenzualna Odluka svih, da je odgovor jednoglasno to utvrdio, taj Prijedlog odluke, predlažem da glasujemo sa podizanjem ruke. Molim tko je za Prijedlog te odluke? Hvala. Protiv? Suzdržan? Utvrđujem da je jednoglasno sa 82 glasa donesena Odluka o osnivanju Odbora za nagradu za promicanje prava djeteta u tekstu i u sastavu kako ih je predložio mjerodavni Odbor.